pythainlp/thaigov-v2-corpus-22032023 huggingface dataset:
วันพฤหัสบดีที่ 10 มีนาคม 2565
อนุมัติโครงการอาชีวะ ฝีมือชน พัฒนากำลังคนชายแดนใต้
วันพฤหัสบดีที่ 10 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือนักเรียนด้อยโอกาสในพื้นที่จังหวัดชายแดนภาคใต้อย่างต่อเนื่อง โดยอนุมัติโครงการอาชีวะ ฝีมือชน พัฒนากำลังคนชายแดนใต้ กรอบวงเงิน 107.6 ล้านบาท ระยะเวลาดำเนินโครงการตั้งแต่ปีงบประมาณ 2564 – 2568 โดยดำเนินการโรงเรียนอาชีวศึกษาในพื้นที่จังหวัดปัตตานี จ.ยะลา จ.นราธิวาส และจ.สงขลา ใน อ.จะนะ อ.เทพา อ.นาทวี และอ.สะบ้าย้อย คุณสมบัติของนักเรียนที่อยู่ในโครงการ คือ ครอบครัวมีรายได้ไม่เกิน 30,000 บาท/ปี เป็นนักเรียนที่ได้รับผลกระทบจากเหตุการณ์ความไม่สงบในจังหวัดชายแดนภาคใต้ และมีภูมิลำเนาอยู่ในพื้นที่ เพื่อให้นักเรียนเหล่านี้ได้มีโอกาสศึกษาต่อด้านวิชาชีพอย่างทั่วถึงและมีทักษะในการประกอบอาชีพเพื่อเลี้ยงตนเองและครอบครัวได้อย่างมั่นคง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 16 กันยายน 2564
รัฐมนตรีว่าการกระทรวงยุติธรรม ดันร่าง พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ. .... ผ่านสภาผู้แทนราษฎร วาระที่ 1
รัฐมนตรีว่าการกระทรวงยุติธรรม ดันร่าง พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ. .... ผ่านสภาผู้แทนราษฎร วาระที่ 1
สืบเนื่องจาก เมื่อวันพุธที่ 15 กันยายน 2564 เวลา 16.30 -18.00 น. ณ ห้องประชุมสภาผู้แทนราษฎร ชั้น 2 อาคารรัฐสภา นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ และคณะเจ้าหน้าที่จากกรมคุ้มครองสิทธิและเสรีภาพ กระทรวงยุติธรรม เข้าร่วมการประชุมสภาผู้แทนราษฎร ชุดที่ 25 ปีที่ 3 ครั้งที่ 20 (สมัยสามัญประจำปี ครั้งที่ 1) เพื่อชี้แจงร่างพระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. .... ต่อสภาผู้แทนราษฎร วาระที่ 1 โดยมี นายชวน หลีกภัย เป็นประธาน
สำหรับในการประชุมฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นผู้แถลงเกี่ยวกับร่างพระราชบัญญัติฯ ดังกล่าว โดยได้เน้นย้ำความสำคัญของการผลักดันร่างพระราชบัญญัติฯ พร้อมทั้งชี้แจงหลักการ เหตุผล ความจำเป็น และสรุปสาระสำคัญของร่างพระราชบัญญัติฯ ประโยชน์ที่จะได้รับหากร่างพระราชบัญญัติมีผลบังคับใช้ อาทิ การยืนยันนโยบายของรัฐบาลว่าไม่สนับสนุนการทรมานและการกระทำให้บุคคลสูญหายโดยเจ้าหน้าที่ของรัฐ การสร้างภาพลักษณ์ที่ดีให้กับประเทศไทย และสร้างความเชื่อมั่นด้านกระบวนการยุติธรรมและลดความเหลื่อมล้ำให้กับประชาชน เป็นต้น
ทั้งนี้ ในวันนี้ (วันพฤหัสบดีที่ 16 กันยายน 2564 ) เวลา 13.40 น. ที่ประชุมฯ มีมติเห็นชอบรับหลักการร่างพระราชบัญญัติฯ วาระ 1 โดยมีมติเห็นด้วย จำนวนทั้งสิ้น 368 คน (จำนวนผู้ลงมติ 365 คน เห็นด้วย 363 คน งดออกเสียง 1 คน ไม่ลงคะแนนเสียง 1 คน และ ขอโหวตเห็นด้วยเพิ่มเติม อีก 5 คน รวม 368 คน) โดยให้ใช้ร่างพระราชบัญญัติฯ ฉบับของกระทรวงยุติธรรม เป็นหลัก รวมทั้งได้มีมติตั้งคณะกรรมาธิการวิสามัญเพื่อพิจารณาร่างพระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. .... ในรายละเอียดต่อไป
วันศุกร์ที่ 8 ตุลาคม 2564
กรมอุตุฯ เตือนพายุโซนร้อน “ไลออนร็อก” ไทยเจอมรสุมแรง ใต้ฝนตกหนัก
....
กรมอุตุนิยมวิทยา ออกประกาศเตือน พายุดีเปรสชันบริเวณทะเลจีนใต้ตอนบน ได้ทวีกำลังแรงขึ้นเป็นพายุโซนร้อน “ไลออนร็อก” แล้ว ซึ่งมีความเร็วลมสูงสุดใกล้ศูนย์กลางประมาณ 65 กิโลเมตรต่อชั่วโมง พายุนี้เกือบไม่เคลื่อนที่ คาดว่าจะเคลื่อนขึ้นฝั่งประเทศเวียดนามตอนบน ในช่วงวันที่ 10 - 11 ต.ค. 64
.
ขณะเดียวกัน ยังระบุว่า มรสุมตะวันตกเฉียงใต้กำลังค่อนข้างแรงพัดปกคลุมทะเลอันดามัน ภาคใต้ และอ่าวไทย ลักษณะเช่นนี้ทำให้ภาคใต้มีฝนตกหนักบางแห่ง จะทำให้คลื่นลมบริเวณทะเลอันดามันและอ่าวไทยกำลังแรงขึ้น โดยทะเลอันดามันคลื่นสูง 2-3 เมตร ส่วนอ่าวไทยคลื่นสูงประมาณ 2 เมตร ส่วนบริเวณที่มีฝนฟ้าคะนองคลื่นสูงมากกว่า 3 เมตร ขอให้ชาวเรือเดินเรือด้วยความระมัดระวัง และเรือเล็กควรงดออกจากฝั่ง
.
ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.th/หรือที่ 0-2399-4012-13 และ 1182
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 13 ตุลาคม 2564
กระทรวงคมนาคมจัดกิจกรรมน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เพื่อเป็นการน้อมรำลึกในพระมหากรุณาธิคุณและพระเมตตาที่ได้ทรงทุ่มเทกำลังพระวรกายและกำลังพระปัญญาปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานจัดกิจกรรมเพื่อน้อมรำลึก เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้เข้าร่วมพิธีประกอบด้วย นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม นายชยธรรม์ พรหมศร ปลัดกระทรวงคมนาคม และผู้บริหารระดับสูงกระทรวงคมนาคม เมื่อวันที่ 13 ตุลาคม 2564 ณ อาคารสโมสรและหอประชุม กระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า เพื่อเป็นการน้อมรำลึกในพระมหากรุณาธิคุณและพระเมตตาที่ได้ทรงทุ่มเทกำลังพระวรกายและกำลังพระปัญญาปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร โครงการในพระราชดำริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาเศรษฐกิจพอเพียงเพื่อเป็นแนวทางให้อาณาประชาราษฎร์ได้ดำเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ได้น้อมนำแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ กระทรวงคมนาคมจึงได้จัดกิจกรรมเพื่อน้อมรำลึกในพระมหากรุณาธิคุณฯ โดยจัดพิธีวางพวงมาลา ในวันที่ 13 ตุลาคม 2564 ขึ้น พร้อมทั้งจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) บริเวณห้องโถงอาคาร 1 กระทรวงคมนาคม และเผยแพร่คำกล่าวน้อมรำลึกในพระมหากรุณาธิคุณฯ ผ่านทางเว็บไซต์และช่องทางสื่อออนไลน์ของกระทรวงคมนาคมตลอดเดือนตุลาคม 2564 เพื่อให้ผู้บริหาร ข้าราชการ เจ้าหน้าที่ของกระทรวงคมนาคม และประชาชนที่มาติดต่อราชการได้ร่วมน้อมรำลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสนี้ด้วย
วันพุธที่ 10 สิงหาคม 2565
เตือน! พายุโซนร้อน “มู่หลาน” 11 - 13 ส.ค. 65 ภาคเหนือ - อีสาน - ตะวันออก เสี่ยงฝนตกหนัก น้ำท่วมฉับพลัน น้ำป่าไหลหลาก แจ้งเหตุ - ขอความช่วยเหลือ โทร. 1784
.....
กรมอุตุนิยมวิทยา ออกประกาศ “พายุโซนร้อนมู่หลาน” ซึ่งคาดว่าจะเคลื่อนขึ้นฝั่งบริเวณประเทศเวียดนามตอนบนในวันที่ 11 ส.ค. 65 ส่งผลให้ประเทศไทยมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ และภาคตะวันออก ในช่วงวันที่ 11 – 13 ส.ค. 65 ดังนี้
.
11 ส.ค. 65
ภาคเหนือ : จ.เชียงใหม่ ลำพูน ลำปาง เชียงราย พะเยา น่าน แพร่ และอุตรดิตถ์
ภาคตะวันออกเฉียงเหนือ : จ.เลย หนองบัวลำภู หนองคาย บึงกาฬ อุดรธานี สกลนคร นครพนม ขอนแก่น กาฬสินธุ์ และมุกดาหาร
ภาคตะวันออก : จ.นครนายก ปราจีนบุรี สระแก้ว ระยอง จันทบุรี และตราด
.
12 ส.ค. 65
ภาคเหนือ : จ.แม่ฮ่องสอน เชียงใหม่ เชียงราย ลำพูน ลำปาง พะเยา น่าน แพร่ อุตรดิตถ์ พิษณุโลกตาก สุโขทัย และเพชรบูรณ์
ภาคตะวันออกเฉียงเหนือ : จ.เลย หนองบัวลำภู หนองคาย ขอนแก่น อุดรธานี บึงกาฬ สกลนคร และนครพนม
ภาคตะวันออก : จ.นครนายก ปราจีนบุรี ชลบุรี ระยอง จันทบุรี และตราด
.
13 ส.ค. 65
ภาคเหนือ : จ.แม่ฮ่องสอน เชียงใหม่ เชียงราย ลำพูน ลำปาง พะเยา น่าน แพร่ อุตรดิตถ์ พิษณุโลกตาก สุโขทัย และเพชรบูรณ์
.
ขอให้ประชาชนบริเวณดังกล่าวระวังอันตรายจากฝนตกหนักและฝนที่ตกสะสม ซึ่งอาจเกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่ม โดยสามารถติดตามประกาศจากกรมอุตุนิยมวิทยาได้ที่ http://www.tmd.go.th หรือ โทร. 0-2399-4012-13 และ 1182 ตลอด 24 ชม. และแจ้งเหตุขอความช่วยเหลือได้ที่ LINE “ปภ.รับแจ้งเหตุ1784” @1784DDPM หรือสายด่วนนิรภัย 1784
#ไทยคู่ฟ้า #ร่วมต้านโควิด19
-------------------
วันอังคารที่ 18 มกราคม 2565
โฆษกรัฐบาลเผย “นายกฯ” นั่งประชุม ครม. เร่งแก้ปัญหาสินค้าแพง-หมูแพง ผลักดันร้านธงฟ้า เปิดทางเลือกจำหน่ายสินค้าจำเป็นราคาถูกสำหรับประชาชน
โฆษกรัฐบาลเผย “นายกฯ” นั่งประชุม ครม. เร่งแก้ปัญหาสินค้าแพง-หมูแพง ผลักดันร้านธงฟ้า เปิดทางเลือกจำหน่ายสินค้าจำเป็นราคาถูกสำหรับประชาชน
วันที่ 18 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยก่อนการประชุมคณะรัฐมนตรี (ครม.) ว่า ในที่ประชุม ครม. วันนี้ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มีการสั่งการให้หน่วยงานที่มีส่วนเกี่ยวข้อง ติดตามและเร่งแก้ไขราคาสินค้าปรับตัวสูงขึ้น ทั้งเนื้อสัตว์ หมู ไก่ และสินค้าอุปโภคบริโภคที่จำเป็นต่อประชาชนโดยเร่งด่วน โดยได้สั่งการให้ร้านค้าธงฟ้าเปิดจำหน่ายสินค้าที่เกี่ยวข้องกับการดำรงชีวิตประจำวัน เพื่อเป็นทางเลือกของพี่น้องประชาชน และผู้ใช้สิทธิบัตรสวัสดิการแห่งรัฐ ในการจับจ่ายสินค้าในราคาประหยัด ซึ่งจะเป็นการบรรเทาความเดือนร้อนของประชาชนในเบื้องต้นในระยะนี้ นอกจากนี้ก็มีการเร่งหารือกับผู้ประกอบการในการตรึงราคาสินค้าที่จำเป็นอื่น ๆ อีกด้วย
“จากการหารือกับหน่วยงานที่เกี่ยวข้องทั้งเกษตรและพาณิชย์ ได้มีการดำเนินการเพื่อช่วยเหลือประชาชนในการแก้ไขราคาสินค้าแพงโดยเฉพาะเนื้อสุกรอย่างเร่งด่วน ซึ่งนายกฯ ได้สั่งการให้มีการติดตามและดำเนินการโดยเร่งด่วนเพื่อบรรเทาความเดือดร้อนของประชาชน ซึ่งการแก้ปัญหาการดำเนินการของกรมปศุสัตว์ทำให้มีการเลี้ยงหมูที่มีการปลอดโรคและมีการพิจารณาทั้ง Demand-Supply ในตลาด ส่วนพาณิชย์ ได้เร่งให้ร้านธงฟ้านำสินค้าจำเป็นมาจำหน่ายแก่พี่น้องประชานโดยเร่งด่วน” นายธนกร กล่าว
วันศุกร์ที่ 1 กรกฎาคม 2565
Cabinet acknowledges Action Plan on EEC Infrastructure and Public Utilities (2023-2027)
Cabinet acknowledges Action Plan on EEC Infrastructure and Public Utilities (2023-2027)
June 28, 2022, Government Spokesperson Thanakorn Wangboonkongchana disclosed that the cabinet, in its meeting today, acknowledged outcome of the 1/2022 meeting of Eastern Economic Corridor (EEC) Policy Committee, dated January 7, 2022, to approve the (draft) Action Plan on EEC Infrastructure and Public Utilities (2023-2027).
The Action Plan on EEC Infrastructure and Public Utilities (2023-2027), proposed by Office of Eastern Economic Corridor (EECO), is aimed to develop seamless transport network (both road, rail, waterway, and air) in the EEC area to support logistics and public transport system. It is also aimed for water and electrical public utility infrastructure development to accommodate modern industries, cities, and tourism activities, in line with the 20-year National Strategy, and the 13th National Economic and Social Development Plan, as well as Ministry of Transport’s plans.
Under the (draft) Action Plan, 77 projects will be implemented for the total budget of 337,797.07 million Baht. The implementation will be divided into 2 development phases:
The urgent phase (starting 2023) comprises 29 projects for the total budget of 125,599.98 million Baht, e.g., construction of mass transit system to accommodate the 1st phase of high speed railway (Chonburi- Ban Beung- EECi and Rayong- Ban Khai- EECi), additional high-speed taxiway and taxiway for U-Tapao Airport, development of Intelligent Transport System (ITS), etc.
The medium phase (2024-2027) comprises 48 projects for the total budget of 212,197.09 million Baht, e.g., dual-tract railway (Sri Racha- Rayong), Chachoengsao Dry Port, Motorway No. 7’s M-Flow system infrastructure development, etc.
The approved budget of 337,797.07 million Baht is composed of public investment (annual budget/loan/state enterprise budget/fund) of 178,578.07 million Baht or 53% (61 projects), and private investment/PPP of 159,219 million Baht or 47% (16 projects).
According to the Government Spokesperson, benefits gained from the implementation of the (draft) Action Plan include an increase of employment at 20,000 positions/year during 2023-2027, and approx. 12,000 positions/year during 2028-2037; and the development of national gateway, investment area, and tourism in the EEC, among others. In addition, dual-track railroad will be extended for another 275 kms, and U-Tapao Airport would be able to accommodate up to 60 million passengers/year, while Laem Chabang Port could accommodate 18 million cargos/year, and Map Ta Phut Port, 60 million tons/year.
วันอาทิตย์ที่ 10 ตุลาคม 2564
นายกรัฐมนตรีมอบคมนาคม เร่งสำรวจเส้นทางเสียหาย ฟื้นฟู ซ่อมแซม อำนวยความสะดวกการเดินทางของประชาชน
รองโฆษกฯ เผยนายกรัฐมนตรีมอบคมนาคม เร่งสำรวจเส้นทางเสียหาย ฟื้นฟู ซ่อมแซม อำนวยความสะดวกการเดินทางของประชาชน
เมื่อวันที่10ต.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าจากสถานการณ์อุทกภัยหลายพื้นที่ส่งผลให้เส้นทางการคมนาคมทั้งทางบกและทางรางหลายเส้นทางเสียหายไม่สามารถเดินทางสัญจรได้ส่งผลกระทบต่อการเดินทางของประชาชนพล.อ.ประยุทธ์จันทร์โอชานายกรัฐมนตรีและรมว.กลาโหมมีความห่วงใยในเรื่องดังกล่าวจึงกำชับให้กระทรวงคมนาคมเร่งแก้ไขปัญหาโดยเร่งสำรวจเส้นทางการคมนาคมที่ได้รับความเสียหายจากสถานการณ์อุทกภัยและแก้ไขซ่อมแซมฟื้นฟูโดยเร็วเมื่อสถานการณ์อุทกภัยมีความคลี่คลายแล้วเพื่อให้เส้นทางการคมนาคมของประชาชนที่ได้รับความเสียหายกลับมาใช้งานได้ปกติโดยเร็ว
สำหรับเส้นทางใดที่ได้รับความเสียหายยังไม่สามารถใช้เดินทางสัญจรได้นายกรัฐมนตรีขอให้หน่วยงานที่เกี่ยวข้องมีระบบการแจ้งประชาสัมพันธ์ให้ประชาชนรับทราบอย่างทั่วถึงโดยต้องแจ้งให้ประชาชนในพื้นที่ได้รับทราบอย่างทั่วกันว่าเส้นทางในพื้นที่นั้นได้รับความเสียหายไม่สามารถใช้เดินทางได้ทั้งนี้เพื่อป้องกันอันตรายที่จะเกิดขึ้นแก่ประชาชนและยังถือเป็นการลดผลกระทบจากสถานการณ์อุทกภัยที่เกิดขึ้นในขณะนี้ด้วย
น.ส.ไตรศุลีกล่าวว่ารัฐบาลพร้อมอำนวยความสะดวกในการเดินทางของประชาชนแต่ด้วยขณะนี้มีสถานการณ์อุทกภัยเกิดขึ้นในหลายพื้นที่จึงขอให้ประชาชนเดินทางด้วยความระมัดระวังปฎิบัติตามกฎจราจรอย่างเคร่งครัดและให้สังเกตป้ายการแจ้งเตือนอย่างสม่ำเสมอส่วนการเดินทางในพื้นที่ใกล้เคียงอุทกภัยขอให้ตรวจสอบข้อมูลก่อนการเดินทางเดินทางด้วยความไม่ประมาทเพื่อความปลอดภัยในการเดินทางของประชาชน
_______
วันพฤหัสบดีที่ 26 สิงหาคม 2564
รัฐมนตรีว่าการกระทรวงยุติธรรม ให้ราชทัณฑ์เตรียมข้อมูลโควิดชี้แจงศึกอภิปรายไม่ไว้วางใจ พร้อมส่งให้นายกฯ-สาธารณสุขด้วย กำชับทุกเรือนจำเร่งทำสต็อกยาฟ้าทะลายโจรให้แม่นยำ
รัฐมนตรีว่าการกระทรวงยุติธรรม ให้ราชทัณฑ์เตรียมข้อมูลโควิดชี้แจงศึกอภิปรายไม่ไว้วางใจ พร้อมส่งให้นายกฯ-สาธารณสุขด้วย กำชับทุกเรือนจำเร่งทำสต็อกยาฟ้าทะลายโจรให้แม่นยำ ชี้รักษาเร็วใช้ยาน้อย รักษาช้าใช้ยามาก ต้องรีบจัดการห้ามกระพริบตา
เมื่อเวลา 08.30 น.ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตราจารย์วิศิษฏ์ วิศิษฏ์สรอรรถ ปลัดกระทรวงยุติธรรม น.ส.ณัฐฐ์ภัสส์ ยงใจยุทธ ผู้ช่วย รมว.ยุติธรรม นายวัลลภ นาคบัว รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้บริหารและผู้บัญชาการเรือนจำ ร่วมประชุมเพื่อติดตามสถานการณ์โควิด-19
นายสมศักดิ์ กล่าวว่า ขอขอบคุณทุกท่านที่ทำงานหนัก รู้ว่าทุกคนเหนื่อยแต่เรายังต้องทำงานอย่างเข้มข้น สถานการณ์โควิดของไทย การติดเชื้อเริ่มลดลง ต่างประเทศสถานการณ์เกิดขึ้นก่อนเรา จนเขาเปิดทำกิจกรรมต่างๆได้แล้ว ของไทยพึ่งเริ่มต้นแต่อย่าได้กังวลขอให้เราทำตามมาตรฐานที่ผู้บริหารกระทรวงและกรมได้วางไว้ ตนเชื่อว่าจะผ่านไปได้ อีก 1-2 เดือนวัคซีนน่าจะเข้ามามากขึ้น แต่ในส่วนของเราต้องรักษามาตรฐาน ยาฟ้าทะลายโจรต้องมีพร้อม ที่ไหนใช้ไปแล้วของขาดต้องหามาเติม ทำสต็อกยาให้ชัดเจนและรวดเร็ว ผบ.เรือนจำต้องดูแลผู้ใต้บังคับบัญชา อย่าปล่อยละเลย เพราะหากเรารักษาเร็วจะใช้ยาน้อย หากรักษาช้าต้องใช้ยามาก เราต้องรีบจัดการห้ามประมาทห้ามกระพริบตาเด็ดขาด
นายสมศักดิ์ กล่าวอีกว่า ในสัปดาห์หน้า วันที่ 31สิงหาคมนี้ จะมีการอภิปรายไม่ไว้วางใจ ผู้อภิปรายบางคนอาจจะชมกรมราชทัณฑ์ แต่เขาจะไปโจมตีนายกรัฐมนตรี และกระทรวงสาธารณสุข ในเรื่องของมาตรการควบคุมและรักษาโควิด-19 ซึ่งแม้ว่าเราจะทำได้ดีอาจจะมีคนชื่นชมเรา แต่ผู้อภิปรายโจมตีกระทรวงอื่นก็คงไม่ดี ตนขอฝากกรมราชทัณฑ์หาข้อมูลให้นายกฯและสาธารณสุขด้วย ในส่วนของสาธารณสุขจังหวัดต่างๆน่าจะมีข้อมูลอยู่แล้วก็ขอให้ช่วยประสานงานกัน เราต้องไปด้วยกัน เราไม่ถูกอภิปรายก็ดีแล้ว
วันพุธที่ 25 สิงหาคม 2564
สธ.ใช้สูตรวัคซีนไขว้ “ซิโนแวค-แอสตร้าเซนเนก้า” เป็นสูตรหลักฉีดทั่วประเทศ สร้างภูมิต้านเชื้อเดลต้าใน 5 สัปดาห์
กระทรวงสาธารณสุข ใช้สูตรวัคซีนไขว้ “ซิโนแวค-แอสตร้าเซนเนก้า” เป็นสูตรหลักฉีดให้ทั้งประชาชนทั่วไป และกลุ่มเสี่ยง เนื่องจากสร้างภูมิคุ้มกันสูงภายใน 5 สัปดาห์ และต้านเชื้อเดลต้าได้ มีความปลอดภัยส่วนสายพันธุ์ย่อยเดลต้ามีรายงานพบในหลายประเทศ
กระทรวงสาธารณสุข ใช้สูตรวัคซีนไขว้ “ซิโนแวค-แอสตร้าเซนเนก้า” เป็นสูตรหลักฉีดให้ทั้งประชาชนทั่วไป และกลุ่มเสี่ยง เนื่องจากสร้างภูมิคุ้มกันสูงภายใน5 สัปดาห์ และต้านเชื้อเดลต้าได้ มีความปลอดภัยส่วนสายพันธุ์ย่อยเดลต้ามีรายงานพบในหลายประเทศ ในไทยพบเพียง 7 ราย ยังไม่ต้องกังวล
วันนี้ (25 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวว่า ประเทศไทยมีจำนวนผู้ป่วยโควิดรักษาหายมากกว่าผู้ติดเชื้อรายใหม่ต่อเนื่องหลายวัน วันนี้ รักษาหาย 21,186 ราย ติดเชื้อรายใหม่ 18,417 ราย และเสียชีวิต 297 ราย หากเทียบกับประเทศเวียดนามที่เริ่มระบาดในเวลาใกล้เคียงกัน มีการใช้มาตรการล็อกดาวน์ หยุดกิจกรรมทางสังคมเหมือนกัน พบว่าเวียดนามติดเชื้อเฉลี่ย 7 วันย้อนหลัง น้อยกว่าไทยประมาณครึ่งหนึ่ง แต่จำนวนผู้เสียชีวิตจะสูงกว่า เนื่องจากไทยมีการฉีดวัคซีนได้ครอบคลุมมากกว่า โดยฉีดวัคซีนสะสม 28,197,659 โดส เป็นเข็มแรก 21,231,498 โดส คิดเป็น 28% ของประชากร ส่วนเวียดนามฉีดได้ประมาณ 15% ของประชากร
สำหรับการฉีดวัคซีนสูตรไขว้ซิโนแวคตามด้วยแอสตร้าเซนเนก้า ห่างกัน3 สัปดาห์ จากการศึกษาภูมิคุ้มกันต่อการยับยั้งเชื้อไวรัสสายพันธุ์เดลต้าพบว่า มีระดับภูมิคุ้มกันสูง 78.65 สูงระดับเดียวกันกับแอสตร้าเซนเนก้า 2 เข็มที่ได้ภูมิคุ้มกัน 76.52 ส่วนการฉีดซิโนแวค 2 เข็ม และกระตุ้นเข็ม 3 ด้วยแอสตร้าเซนเนก้าในบุคลากรทางการแพทย์บางส่วนพบว่าภูมิคุ้มกันสูงถึง 271.17 ซึ่งแอสตร้าเซนเนก้าจะเร่งส่งมอบวัคซีนให้ครบ 61 ล้านโดส ภายในปีนี้ ไทยจึงนำเข้าซิโนแวคอีก 12 ล้านโดส เพื่อนำมาฉีดไขว้เป็นสูตรไขว้ มีระยะห่างระหว่างเข็ม 3 สัปดาห์ และใช้เวลาอีก 2 สัปดาห์ จะมีภูมิคุ้มกันระดับสูงที่ต้านเชื้อเดลต้าได้ กระทรวงสาธารณสุขจึงปรับมาฉีดสูตรนี้ทั่วประเทศ เพื่อให้เกิดภูมิคุ้มกันหมู่ในเวลาอันรวดเร็ว โดยจากการฉีดที่ผ่านมาพบอาการไม่พึงประสงค์
ไม่แตกต่างจากการฉีดวัคซีนตัวอื่น
นายแพทย์เฉวตสรร กล่าวต่อว่า สำหรับการตรวจพบสายพันธุ์ย่อยเดลต้าในไทย ยังไม่ถือว่าเป็นสายพันธุ์ไทยเพราะมีรายงานตรวจพบในหลายประเทศอยู่ก่อนแล้ว ทั้งอังกฤษ เดนมาร์ก สหรัฐอเมริกา และยังไม่มีการจัดระดับความรุนแรงหรือความน่ากังวลของสายพันธุ์ย่อยนี้ โดยในไทยพบเพียง7 ราย ซึ่งต้องติดตามเฝ้าระวังในเรื่องความรุนแรงของเชื้อ สัดส่วนการตรวจพบ ความสามารถในการแพร่กระจายโรค เพื่อเตรียมการรับมือต่อไป
************************************* 25 สิงหาคม 2564
**********************************
วันศุกร์ที่ 13 สิงหาคม 2564
“อนุทิน” ตรวจเยี่ยมโรงงานต้นแบบวัคซีนโควิด “จุฬา-ใบยา” เริ่มทดสอบในคนเฟส 1 ต้น ก.ย.นี้
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมโรงงานต้นแบบผลิตวัคซีนโควิดชนิดโปรตีนซับยูนิตจากใบยาสูบ โดยจุฬาฯ-ใบยา เผยมีความคืบหน้าต้นเดือนกันยายนเริ่มทดสอบในมนุษย์เฟส 1 คาดไตรมาส 3 ปี 65 ผลิตใช้ได้ 60 ล้านโดสต่อปี
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมโรงงานต้นแบบผลิตวัคซีนโควิดชนิดโปรตีนซับยูนิตจากใบยาสูบ โดยจุฬาฯ-ใบยา เผยมีความคืบหน้าต้นเดือนกันยายนเริ่มทดสอบในมนุษย์เฟส 1 คาดไตรมาส 3 ปี 65 ผลิตใช้ได้ 60 ล้านโดสต่อปี สามารถปรับปรุงรองรับสายพันธุ์ใหม่ได้
วันนี้ (13 สิงหาคม 2564) ที่ชั้น 11 อาคารจุฬาพัฒน์ 14 จุฬาลงกรณ์มหาวิทยาลัย นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ นายแพทย์ไพศาล ดั่นคุ้ม เลขาธิการคณะกรรมการอาหารและยา และนายแพทย์นคร เปรมศรี ผู้อำนวยการสถาบันวัคซีนแห่งชาติ ตรวจเยี่ยมโรงงานต้นแบบการผลิตวัคซีนและยาชีววัตถุด้วยพืชโดยจุฬาลงกรณ์มหาวิทยาลัย และบริษัท ใบยา ไฟโตฟาร์ม จำกัด เพื่อผลิตวัคซีนโควิด 19 ชนิดโปรตีนซับยูนิตจากใบยาสูบ
นายอนุทินกล่าวว่า วัคซีนจุฬาฯ-ใบยาเริ่มพัฒนามาตั้งแต่กุมภาพันธ์ 2563 ทดสอบในหนูทดลองและลิง พบว่าช่วยกระตุ้นภูมิคุ้มกันได้ดี แต่เนื่องจากยังไม่มีโรงงานผลิตวัคซีนด้วยพืชในประเทศ กระทรวงสาธารณสุข โดยสถาบันวัคซีนแห่งชาติ จึงสนับสนุนงบประมาณ 160 ล้านบาท ให้แก่จุฬาฯและบริษัทใบยาในการปรับปรุงพัฒนาโรงงานต้นแบบการผลิตวัคซีนและชีววัตถุโดยใช้พืช ใช้เวลา 8 เดือนในการปรับปรุงบนพื้นที่ชั้น 11 อาคารจุฬาพัฒน์ 14 ขนาด 1,200 ตารางเมตร ผ่านมาตรฐานสำนักงานคณะกรรมการอาหารและยา (อย.) พร้อมรองรับการผลิตวัคซีนในขั้นต้น เริ่มตั้งแต่เพาะเลี้ยงแบคทีเรียพาหะสารพันธุกรรมของโคโรนาไวรัส ปลูกถ่ายลงในใบยาสูบ เพาะพันธุ์เพิ่มจำนวน และเก็บเกี่ยวเพื่อสกัดโปรตีนสำหรับใช้ผลิตวัคซีน ก่อนนำส่งไปทำวัคซีนให้บริสุทธิ์ ที่บริษัท คินเจ่น ไบโอเทค จำกัด จากนั้นผสมและแบ่งบรรจุวัคซีนที่สถานเสาวภาต่อไป
ทั้งนี้ วัคซีนจุฬา-ใบยาจะเริ่มต้นทดสอบในมนุษย์ เฟสที่ 1 ช่วงต้นเดือนกันยายน เบื้องต้นประมาณ 100 คนในขนาดโดส 10 ไมโครกรัม 50 ไมโครกรัม และ 100 ไมโครกรัม หากทุกอย่างเป็นไปตามแผน คาดว่าในไตรมาส 3 ของปี2565 สามารถผลิตวัคซีนป้องกันโควิด 19 ฝีมือคนไทยในประเทศเองได้มาก 1-5 ล้านโดสต่อเดือน หรือราว 60 ล้านโดสต่อปี
“วันนี้ได้มาให้กำลังใจทีมไทยแลนด์ ซึ่งเป็นการวิจัยพัฒนาวัคซีนสัญชาติไทยโดยบริษัทของคนไทย ทั้งนี้ กระทรวงสาธารณสุขพร้อมสนับสนุนในทุกด้าน เพื่อให้การดำเนินงานประสบความสำเร็จโดยเร็ว เพราะถือเป็นนวัตกรรม องค์ความรู้ และเกิดประโยชน์ต่อประเทศ ที่สำคัญคือวัคซีนนี้สามารถปรับปรุงรองรับสายพันธุ์ใหม่ ๆ ได้ทันที ขณะนี้กำลังดำเนินการใน 10 สายพันธุ์ หากสำเร็จ อนาคตอาจจะเหมือนวัคซีนไข้หวัดใหญ่ที่สามารถใส่หลายสายพันธุ์ลงไปในวัคซีนได้ ทำให้การป้องกันก็น่าจะสูงขึ้น” นายอนุทินกล่าว
*********************************13 สิงหาคม 2564
วันพฤหัสบดีที่ 6 มกราคม 2565
บ.มินิแบร์ ขอบคุณ ‘ลุงตู่’ ‘ลุงป้อม’ ‘รมว.เฮ้ง’ ช่วยดูแลเยียวยา ฉีดวัคซีนแก่พนักงาน พ้นโควิด-19
..
บ.มินิแบร์ ขอบคุณ ‘ลุงตู่’ ‘ลุงป้อม’ ‘รมว.เฮ้ง’ ช่วยดูแลเยียวยา ฉีดวัคซีนแก่พนักงาน พ้นโควิด-19
เมื่อวันที่ 5 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ
นาย shiozaki san ประธานบริษัท มินิแบร์ จำกัด มหาชน พร้อมคณะ ในโอกาสเข้าพบเพื่อแสดงความขอบคุณรัฐบาล ท่านนายกรัฐมนตรี พล.อ.ประยุทธ์ จันทร์โอชา นายกรัฐมนตรี พล.อ.ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงแรงงานที่ได้ให้การช่วยเหลือเยียวยาและฉีดวัคซีนให้กับพนักงานของบริษัททำให้บริษัทสามารถฝ่าฟันปัญหาวิกฤตโควิด-19 ในปีที่ผ่านมาได้
นายสุชาติ กล่าวว่า ในวันนี้ บริษัท มินิแบร์ จำกัด เป็นสถานประกอบกิจการชิ้นส่วนยานยนต์ประเภทผลิตตลับลูกปืน มอเตอร์ขนาดต่างๆ รวมทั้งเครื่องมือแพทย์ส่งขายทั่วโลก มีการลงทุนใน 22 ประเทศ สำหรับในประเทศไทยมีพนักงาน 38,000 คน นำโดย นาย shiozaki sanประธานบริษัท ได้เข้ามาสวัสดีปีใหม่และแสดงความขอบคุณในการที่รัฐบาลให้การช่วยเหลือการฉีดวัคซีนและเยียวยาพนักงานของบริษัท เพื่อให้บริษัทดำเนินธุรกิจได้อย่างต่อเนื่อง ทำให้ไม่มีผลกระทบต่อผลการประกอบการ จนทำให้ผู้บริหารใหญ่ของบริษัทซาบซึ้งในความจริงใจของรัฐบาลไทยที่มีต่อนักลงทุนต่างชาติ นับเป็นนิมิตรหมายที่ดีที่นักลงทุนต่างชาติเล็งเห็นถึงเจตนารมย์ที่ดีของรัฐบาล
ด้าน นาย shiozaki san ประธานบริษัท มินิแบร์ จำกัด มหาชน กล่าวว่า การที่กระทรวงแรงงานได้ดำเนินการจัดทำโครงการ Factory Sandbox และได้เข้าไปฉีดวัคซีนให้กับพนักงานทั้ง 38,000 คน ทำให้ลูกค้าเกิดความเชื่อมั่นและมั่นใจในกระบวนการผลิตสินค้า สามารถผลิตสินค้าและส่งออกได้อย่างต่อเนื่อง ทำให้ธุรกิจดำเนินการไปได้อย่างมีประสิทธิภาพ อีกทั้งมาตรการป้องกันโควิด-19 ของประเทศไทยถือได้ว่าแข็งแกร่งที่สุดในบรรดา 22 ประเทศที่บริษัทมินิแบร์ไปลงทุน ทำให้ผู้บริหารของบริษัทเชื่อมั่นและตัดสินใจที่เลือกที่จะลงทุน
ในประเทศไทยในปีนี้เพิ่มเติมอีก 3,000 ล้านบาท โดยโรงงานได้เริ่มก่อสร้างเรียบร้อยแล้ว และจะเริ่มดำเนินการในกลางปีนี้แล้ว โดยรับคนงานไทยเพิ่มอีกเกือบ 500 คน
“ นอกจากนี้นาย shiozaki san ประธานบริษัท มินิแบร์ ยังแจ้งความประสงค์ผ่านทางผมว่า ถ้าเป็นไปได้อยากจะเข้าพบท่านนายกรัฐมนตรีเพื่อขอบคุณในโอกาสต่อไป ”นายสุชาติ กล่าวในท้ายสุด
วันอาทิตย์ที่ 14 สิงหาคม 2565
รัฐมนตรีว่าการกระทรวงยุติธรรม เผย ป.ป.ส.ร่วมมือมหาวิทยาลัยวิจัยเห็ดขี้ควายสกัดทำยารักษาโรคซึมเศร้า หลังบริษัทยายักษ์ใหญ่ยุโรป-อเมริกาจดสิทธิบัตรทดลองผู้ป่วย
รัฐมนตรีว่าการกระทรวงยุติธรรม เผย ป.ป.ส.ร่วมมือมหาวิทยาลัยวิจัยเห็ดขี้ควายสกัดทำยารักษาโรคซึมเศร้า หลังบริษัทยายักษ์ใหญ่ยุโรป-อเมริกาจดสิทธิบัตรทดลองผู้ป่วย เตือนวัยรุ่นอย่าหามาเสพเพราะผิดกฎหมาย-มีอันตรายถึงชีวิต
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า หลังจากการปลดล็อกพืชกระท่อมออกจากบัญชียาเสพติด ซึ่งทำให้กลายเป็นพืชเศรษฐกิจตัวใหม่ ประชาชนหันมาปลูกและมีการซื้อขายกันเป็นจำนวนมาก พืชอีกตัวหนึ่งซึ่งทาง ป.ป.ส.กำลังศึกษาและทำการวิจัยถึงประโยชน์ คือ เห็ดขี้ควาย หรือเห็ดวิเศษ ปัจจุบันถูกกำหนดให้เป็นยาเสพติดประเภท 5 มีงานวิจัยหลายชิ้นที่พูดถึงการทดลองเห็ดขี้ควาย ซึ่งมีสารสกัดสำคัญต่อต้านอาการซึมเศร้า ที่เรียกว่า ไซโลไซบิน (Psilocybin) และยังพบว่าสามารถช่วยรักษาอาการติดเหล้าและบุหรี่ได้อีกด้วย โดยที่ผ่านมามีบริษัทยายักษ์ใหญ่ทั้งทางฝั่งอเมริกา และยุโรป จดสิทธิบัตรกับองค์กรการแพทย์ เพื่อทำการทดลองการใช้เห็ดขี้ควายสกัดเป็นยาในการรักษา
นายสมศักดิ์ กล่าวอีกว่า จากตำราหมอไทยโบราณมีการใช้เห็ดขี้ควายเป็นยาทำให้ง่วงแก้โรคนอนไม่หลับ แต่ถ้าใครกินหรือสูบเข้าไปจำนวนมากจะทำให้มีอาการมึนเมา ประสาทหลอน และการเต้นของหัวใจผิดปกติ ซึ่งขณะนี้ ทาง ป.ป.ส. ได้จัดทำ พ.ร.ฎ.กำหนดพื้นที่ทดลองเพาะปลูกเห็ดขี้ควาย ตามโครงการศึกษาและวิจัยทดลองเพื่อต่อยอดไปสู่การใช้ประโยชน์ทางการแพทย์ โดยขณะนี้มี มหาวิทยาลัยขอนแก่น ที่ร่วมมือทำการวิจัยศึกษาและทดลองการสกัดสารจากเห็ดขี้ควาย ซึ่งทาง ป.ป.ส.จะขยายขอบเขตการวิจัยไปยังมหาวิทยาลัยต่างๆให้ครบทั้ง 4 ภาค เพื่อศึกษารายละเอียดต่างๆอย่างถี่ถ้วน
"ในต่างประเทศมีการวิจัยเรื่องนี้อย่างกว้างขวาง ซึ่งเห็ดขี้ควายในบ้านเราก็มีขึ้นอยู่จำนวนมากในทุกภาคของไทย ดังนั้นนี่คือโอกาสที่เราจะสามารถวิจัยเพื่อผลิตยารักษาโรคผู้ป่วยทางจิตเวชได้ หากประสบผลสำเร็จก็อาจจะเป็นการสร้างอาชีพใหม่อีกอาชีพหนึ่ง เพราะจากรายงานของ ป.ป.ส. พบว่ามีการซื้อขายกันในราคาประมาณ 500 บาทต่อกิโลกรัมสำหรับเห็ดสด และ 5,000 บาทสำหรับเห็ดแห้ง และมีวัยรุ่นหลายกลุ่มนำมาเสพ ซึ่งตนก็ต้องขอเตือนว่า เห็ดขี้ควายยังเป็นสิ่งผิดกฎหมาย ผู้ขายมีโทษจำคุกตั้งแต่ 2-15 ปี และปรับตั้งแต่ 200,000-1,500,000 บาท ถ้าเป็นผู้เสพ จำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ และหากเสพมากเกินไปมีอันตรายถึงขั้นเสียชีวิตได้" นายสมศักดิ์ กล่าว
วันจันทร์ที่ 23 พฤษภาคม 2565
เปิด 4 แพลตฟอร์มหลัก ที่รัฐบาลพัฒนาขึ้นจากแนวคิด National e-Payment
.....
เปิด 4 แพลตฟอร์มหลัก ที่รัฐบาลพัฒนาขึ้นจากแนวคิด National e-Payment ส่งเสริมให้เกิด “สังคมไร้เงินสด” (Cashless Society) เพื่อเป็นเครื่องมือขับเคลื่อนนโยบาย และมาตรการต่าง ๆ ผลักดันให้เกิดเศรษฐกิจดิจิทัลเร็วขึ้นอย่างก้าวกระโดดจนประสบผลสำเร็จ
#ไทยคู่ฟ้า#ร่วมต้านโควิด19
-------------------
วันจันทร์ที่ 13 กันยายน 2564
อนุมัติงบเยียวยา ม.33 สำหรับผู้ขึ้นทะเบียนใหม่และรอบเดือน ส.ค.
วันจันทร์ที่ 13 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติปรับปรุงรายละเอียดโครงการเยียวยานายจ้างและผู้ประกันตน ม.33 ใน 9 กิจการที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 29 จังหวัด โดยขยายกรอบวงเงินเพิ่มกว่า 800 ล้านบาท ให้ครอบคลุมนายจ้างและผู้ประกันตนที่ขึ้นทะเบียนใหม่ก่อนวันที่ 24 ส.ค.ที่ผ่านมา พร้อมขยายระยะเวลาเบิกจ่ายถึงวันที่ 31 ธ.ค.2564 และอนุมัติเงินเยียวยากว่า 16,000 ล้านบาท สำหรับนายจ้างราว 200,000 ราย และผู้ประกันตนกว่า 3.5 ล้านคน ในพื้นที่ควบคุมสูงสุดและเข้มงวด 13 จังหวัด รอบเดือน ส.ค. โดยนายจ้างจะได้รับเงินเยียวยา 3,000 บาทต่อลูกจ้างไม่เกิน 200 คน และผู้ประกันตน ม.33 ได้รับคนละ 2,500 บาท เริ่มโอนภายในเดือน ก.ย. นี้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 21 มิถุนายน 2564
รฟม. พร้อมอำนวยความสะดวกประชาชน แนะนำช่องทางออนไลน์ในการขอข้อมูลข่าวสารกับ รฟม.
เพื่ออำนวยความสะดวกแก่ประชาชน ในช่วงสถานการณ์การแพร่ระบาดของเชื้อไวรัส COVID–19
ในช่วงสถานการณ์การแพร่ระบาดของเชื้อไวรัส COVID–19 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แนะนำช่องทางออนไลน์ในการขอข้อมูลข่าวสารกับ รฟม. เพื่ออำนวยความสะดวกแก่ประชาชนในช่วงสถานการณ์การแพร่ระบาดของเชื้อไวรัส COVID–19 โดยสามารถติดตามและขอข้อมูลข่าวสารของ รฟม. ตามพระราชบัญญัติข้อมูลข่าวสารของราชการ พ.ศ. 2540 ผ่านช่องทางออนไลน์ ดังนี้
- ติดตามข่าวสารศูนย์ข้อมูลข่าวสารอิเล็กทรอนิกส์ของ รฟม. ได้ที่ www.mrta.co.th เลือกแบนเนอร์ “ศูนย์ข้อมูลข่าวสารอิเล็กทรอนิกส์ การรถไฟฟ้าขนส่งมวลชนแห่งประเทศไทย” หรือ www.oic.go.th/infocenter6/603
- กรณีขอข้อมูลข่าวสารของ รฟม. สามารถกรอกแบบฟอร์มคำขอข้อมูลข่าวสารของราชการ และส่งจดหมายอิเล็กทรอนิกส์ มาที่ sarabun@mrta.co.th โดย รฟม. จะดำเนินการตามขั้นตอนการขอข้อมูลข่าวสารของราชการต่อไป
ทั้งนี้ สามารถสอบถามข้อมูลเพิ่มเติมได้ที่ คุณรจนา โทร. 09 2442 4524 หรือ คุณพาตน โทร. 08 3872 0435 ในวันและเวลาทำการ (วันจันทร์ – วันศุกร์ ตั้งแต่เวลา 08.00 – 17.00 น.) และติดตามข้อมูลข่าวสารเพิ่มเติมได้ที่ เฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันจันทร์ที่ 20 ธันวาคม 2564
การรถไฟแห่งประเทศไทย จัดงาน “SRT’s Next Chapter Starts Today with Us All” ร่วมระดมแลกเปลี่ยนความเห็นจากผู้บริหารของการรถไฟฯ เพื่อกำหนดบทบาท และทิศทางการขับเคลื่อนองค์กรสู่การเติบโต
การรถไฟแห่งประเทศไทย จัดงาน “SRT’s Next Chapter Starts Today with Us All” ร่วมระดมแลกเปลี่ยนความเห็นจากผู้บริหารของการรถไฟฯ เพื่อกำหนดบทบาท และทิศทางการขับเคลื่อนองค์กรสู่การเติบโตในอนาคตอย่างยั่งยืน ณ โรงแรม สยาม แอ็ท สยาม ดีไซน์ โฮเต็ล กรุงเทพฯ
เมื่อวันที่ 17 ธันวาคม 2564 เวลา 09.00 - 16.30 น. นายนิรุฒ มณีพันธ์ ผู้ว่าการรถไฟแห่งประเทศไทย ได้ให้เกียรติร่วมกล่าวบรรยายภายในงานสัมมนาระดมความคิดเห็นผู้บริหาร ภายใต้แนวคิด “SRT’s Next Chapter Starts Today with Us All” ณ โรงแรม สยาม แอ็ท สยาม ดีไซน์ โฮเต็ล กรุงเทพฯ โดยการรถไฟฯ ได้จัดขึ้นเพื่อร่วมระดมแลกเปลี่ยนความเห็นของผู้บริหารภายในองค์กร เพื่อกำหนดบทบาท และทิศทางการขับเคลื่อนองค์กรสู่การเติบโตในอนาคตได้อย่างยั่งยืน
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย เปิดเผยว่า การจัดงานสัมมนาระดมความเห็นครั้งนี้ ได้จัดขึ้นตามนโยบายของนายนิรุฒ มณีพันธ์ ผู้ว่าการรถไฟฯ ที่ต้องการเปิดรับฟังมุมมองจากผู้บริหาร ให้เข้ามามีส่วนรวมในการกำหนดบทบาท ทิศทางขององค์กรในการก้าวสู่อนาคต พร้อมกับได้รับเกียรติจากผู้ว่าการรถไฟฯ ในการร่วมบรรยายแสดงวิสัยทัศน์ พันธกิจ ทิศทางนโยบายของการรถไฟแห่งประเทศไทย (รฟท.) กระทรวงคมนาคม ในการเป็นผู้ให้บริการแพลตฟอร์ม เชื่อมต่อการเดินทางและการขนส่งที่มุ่งตอบสนองความต้องการของผู้ใช้บริการในทุกระดับ
ควบคู่กับการสร้างภูมิคุ้มกันภายในองค์กร ให้สามารถเตรียมพร้อมรองรับการเปลี่ยนแปลงและความไม่แน่นอนที่อาจเกิดขึ้นในอนาคต ตลอดจนแนวทางการพัฒนาต่อยอดภารกิจ บทบาทของ รฟท. โดยเน้นการเพิ่มขีดความสามารถทางการแข่งขันในทุกมิติ เพื่อตอบสนองความต้องการผู้มีส่วนได้ส่วนเสียแต่ละภาคส่วนได้อย่างมีประสิทธิภาพสูงสุด
นอกจากนี้ ภายในงานยังได้หารือกำหนดแนวทางการขับเคลื่อนองค์กร โดยมีการระดมความคิดเห็นจากผู้บริหาร เพื่อกำหนดเป้าหมายการดำเนินงาน ในแต่ละระยะของแต่ละกลุ่มธุรกิจ ตามวิสัยทัศน์ พันธกิจ และแนวทางที่ รฟท. มุ่งหวัง ขณะเดียวกัน ยังร่วมกันกำหนดวิสัยทัศน์ พันธกิจ และเป้าหมายขององค์กรในระยะสั้น ระยะกลาง ระยะยาว ที่สอดคล้องกับสภาพแวดล้อมในอนาคตและสภาวะปัจจุบัน ภายใต้การดำเนินการโครงการจัดทำแผนวิสาหกิจการ รฟท. ซึ่งข้อมูลที่ได้จากการระดมความคิดจะถูกนำไปใช้รวบรวม วิเคราะห์สำหรับการจัดทำแผนฟื้นฟู รฟท. ปี 2566-2570 ต่อไป
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5296915586989936/?d=n
INSTAGRAM SRT OFFICIAL (red arrow right) https://www.instagram.com/p/CXn8lioBBeA/?utm_medium=copy_link
Twitter SRT OFFICIAL @PR_SRT (red arrow right)https://www.facebook.com/129946050353608/posts/5296915586989936/?d=n
วันพฤหัสบดีที่ 14 เมษายน 2565
ไทยร่วมแสดงความก้าวหน้า นวัตกรรมอาหารและเกษตรในงานพืชสวนโลก ที่เนเธอร์แลนด์ ตั้งแต่วันนี้-9 ต.ค. 65 โชว์ศักยภาพประเทศไทยต่อเนื่องหลังประสบความสำเร็จจาก World Expo ที่ดูไบ
ไทยร่วมแสดงความก้าวหน้า นวัตกรรมอาหารและเกษตรในงานพืชสวนโลก ที่เนเธอร์แลนด์ ตั้งแต่วันนี้-9 ต.ค. 65 โชว์ศักยภาพประเทศไทยต่อเนื่องหลังประสบความสำเร็จจาก World Expo ที่ดูไบ ดึงคนเข้าชมศาลาไทย 2.3 ล้านคน ติดท็อป 5 Pavilion ที่มีผู้เข้าชมมากที่สุด
วันที่ 14 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตั้งแต่วันนี้ (14 เม.ย.) - 9 ต.ค. 2565 ประเทศไทยได้เข้าร่วมการจัดแสดงนวัตกรรมด้านอาหาร สินค้าเกษตร การพัฒนากระบวนการผลิตที่ได้มาตรฐาน สู่สายตานักท่องเที่ยวและนักลงทุนจากทั่วโลก ในงานมหกรรมพืชสวนโลก ครั้งที่ 7 The International Horticultural Exposition 2022 หรือ EXPO 2022 Floriade Almere ณ เมือง Almere ราชอาณาจักรเนเธอร์แลนด์ ซึ่งครั้งนี้มี 50 ประเทศ และ 60 องค์กรเข้าร่วม
การเข้าร่วมแสดงนิทรรศการระดับโลกในครั้งนี้ต่อเนื่องจากการเข้าร่วมงาน World Expo 2020ที่เมืองดูไบ สหรัฐอาหรับเอมิเรตส์ ที่สิ้นสุดไปเมื่อวันที่ 31 มี.ค. 2565 ซึ่งนับว่าประเทศไทยประสบความสำเร็จอย่างยิ่ง ซึ่ง Thailand Pavilion หรือศาลาไทยมีผู้เข้าชมถึง 2.3 ล้านคน ตลอดระยะเวลา 6 เดือนของการจัดแสดง ติดท็อป 5 ของ Pavilion ที่มีผู้เข้าชมมากที่สุดจากทั้งหมด 192 ประเทศที่เข้าร่วม
“World Expo ที่ดูไบที่เพิ่งจบลงจะเป็นซอฟต์พาวเวอร์ที่จะต่อยอดมูลค่าเพิ่มให้ประเทศไม่ว่าจะเป็นภาคการท่องเที่ยว อุตสาหกรรมภาพยนตร์และบันเทิง บริการด้านสุขภาพ ส่วนการเข้าร่วมมหกรรมพืชสวนโลก ครั้งนี้จะเป็นการโชว์ศักยภาพนวัตกรรมด้านเกษตรและอาหารซึ่งเป็นจุดแข็งของไทย ซึ่งคาดว่าตลอด 6 เดือนของการจัดแสดงจะเป็นการให้ความรู้ ข้อมูลที่สามารถดึงดูดนักลงทุนให้เข้ามาลงทุนในอุตสาหกรรมเกษตรสมัยใหม่และอาหารซึ่งเป็นอุตสาหกรรมเป้าหมายที่รัฐบาลให้การส่งเสริมมากขึ้น” น.ส.ไตรศุลี กล่าว
น.ส.ไตรศุลี กล่าวว่า กระทรวงเกษตรและสหกรณ์ ซึ่งเป็นหน่วยงานหลักดูแลการเข้าร่วมงานในครั้งนี้ แจ้งข้อมูลว่า การออกแบบศาลาไทยในมหกรรมพืชสวนโลกในครั้งนี้มีแรงบันดาลใจจากความผูกพันต่อสายน้ำของคนไทย รวมถึงวิถีชีวิต ประเพณี ความเชื่อ และการบริโภค ทั้งยังแสดงความหลากหลายของการนำพืชพรรณในท้องถิ่นมาใช้ผ่านงานศิลปะชั้นสูง เช่น งานประดับใบตอง งานเครื่องแขวนดอกไม้ งานจักสานไม้ไผ่และหวายมาใช้เป็นองค์ประกอบร่วมในการออกแบบ
แบ่งการจัดแสดงออกเป็น 3 โซน ได้แก่ โซนที่ 1 : Welcome to Thailand นำเสนอเรื่องราวเกี่ยวกับประเทศไทย โซนที่ 2 : Future Products นำเสนอระบบการรับรองมาตรฐานการผลิตสินค้าเกษตรตั้งแต่ต้นน้ำ กลางน้ำ ปลายน้ำ สินค้ากลุ่ม Future food จัดแสดงกล้วยไม้สกุลหวายและแวนด้า สูง 5 เมตร และ โซนที่ 3 : Showroom นำเสนอตัวอย่างสินค้าที่มีศักยภาพในการส่งออก
ทั้งนี้ การร่วมมหกรรมพืชสวนโลกของไทยในครั้งนี้ ยังเป็นโอกาสร่วมฉลองความสัมพันธ์ทางการทูตระหว่างราชอาณาจักรไทยและราชอาณาจักรเนเธอร์แลนด์ ครบรอบ 418 ปี ในปี 2565 นี้ ซึ่งที่ผ่านมาทั้งสองประเทศมีความสัมพันธ์ที่ดีมาโดยตลอด ทั้งในระดับพระราชวงศ์ รัฐบาล และประชาชน โดยรัฐบาลขอเชิญชวนชาวไทยในเนเธอร์แลนด์ และพื้นที่ใกล้เคียงเข้ามาชมศาลาไทย ส่วนผู้ที่ไม่สามารถไปร่วมงานในสถานที่จัดแสดงได้ ก็สามารถชมนิทรรศการ และกิจกรรมต่าง ๆ ที่จะจัดขึ้นได้ผ่านทางเว็บไซต์ https://thailandfloriade2022.com ซึ่งจะมีข้อมูลข่าวสารตลอดระยะเวลาการจัดงาน
วันพุธที่ 29 มิถุนายน 2565
“จุรินทร์” เข้ม!  สั่งพาณิชย์ทุกจังหวัด ติดตาม-ตรวจสอบ ราคาสินค้าทั้งหน้าโรงงานและขายส่ง ขายปลีก พบฉวยโอกาสขึ้นราคาค้ากำไรเกินควรขอประชาชนช่วยแจ้ง 1569 !!!
วันที่ 29 มิถุนายน 2565 เวลา 8.00 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า ระหว่าง Work from home อยู่นี้ มีความเป็นห่วงพี่น้องประชาชนจึงได้สั่งการให้ปลัดกระทรวงพาณิชย์
ติดตามนโยบายการคุ้มครองผู้บริโภคและประชาชนเกี่ยวกับราคาสินค้าอย่างใกล้ชิด โดยสั่งการให้ปลัดกระทรวงพาณิชย์กำชับให้หน่วยงานเกี่ยวข้องติดตามราคาสินค้าทั้งราคาหน้าโรงงาน ราคาขายส่ง ขายปลีกและให้พาณิชย์จังหวัดทุกจังหวัดติดตามราคาและภาวะสินค้าอุปโภคบริโภคทุกชนิดอย่างใกล้ชิดทุกวัน รวมถึงประชาสัมพันธ์สร้างความเข้าใจและขอความร่วมมือให้ร้านค้าปฏิบัติตาม พ.ร.บ.ว่าด้วยราคาสินค้าและบริการ พ.ศ. 2542 อย่างเคร่งครัด เพื่อไม่ให้มีการฉวยโอกาสขึ้นราคาเข้าข่ายค้ากำไรเกินควร รวมถึงไม่ให้มีการกักตุนสินค้า หากไม่ปฏิบัติตามให้ผู้ว่าราชการจังหวัดในฐานะประธานคณะกรรมการดูแลราคาสินค้าและบริการระดับจังหวัดกับสำนักงานพาณิชย์จังหวัดเข้าตรวจสอบและดำเนินการตามกฎหมายอย่างเด็ดขาด และให้รายงานผลการปฏิบัติการให้ทราบทุกวันต่อไป
ทางด้านนายพูนพงษ์ นัยนาภากรณ์ รองปลัดกระทรวงพาณิชย์ ระบุว่า สำนักงานปลัดกระทรวงพาณิชย์ ขอเรียนว่าจากข้อสั่งการของรองนายกรัฐมนตรีและรัฐมนตรีว่าการกระทรวงพาณิชย์นั้น เพื่อให้การดำเนินการในการติดตามราคาสินค้าอุปโภคบริโภคอย่างใกล้ชิด การกำกับดูแลการปิดป้ายแสดงสินค้าให้ชัดเจนและห้ามจำหน่ายสินค้าราคาแพงเกินสมควรตาม พ.ร.บ.ว่าด้วยราคาสินค้าและบริการ เป็นไปด้วยความเรียบร้อยและเกิดประสิทธิภาพจึงบันทึกสั่งการให้พาณิชย์จังหวัดดำเนินการ ดังนี้
1. จัดชุดเจ้าหน้าที่ตรวจติดตามสถานการณ์ราคา ภาวะการจำหน่ายสินค้าอุปโภคบริโภคอย่างใกล้ชิดเป็นประจำทุกวัน พร้อมสร้างความเข้าใจในการปฎิบัติตาม พ.ร.บ.ว่าด้วยราคาสินค้าและบริการฯ ให้มีการปิดป้ายแสดงราคาอย่างชัดเจน ตรวจสอบการจำหน่ายและป้องปรามการฉวยโอกาสขึ้นราคาสินค้าแพงเกินสมควร โดยเฉพาะกรณีที่ปรากฏเป็นข่าวในพื้นที่ และปรากฏตามสื่อ หรือมีเรื่องร้องเรียน ให้ถือเรื่องนี้เป็นเรื่องเร่งด่วนที่ต้องให้ความสำคัญ 2. รายงานผลการดำเนินการติดตาม ตรวจสอบ หรือผลการดำเนินคดี (ถ้ามี) กรณีมีข้อร้องเรียนการกระทำความผิดหรือพบการกระทำความผิด ขอให้ดำเนินการตรวจสอบโดยเร็วตามแนวปฏิบัติและกฎหมายที่เกี่ยวข้อง และรายงานผลให้กระทรวงฯ ทราบทันที 3. ขอให้รายงานผลการติดตามสถานการณ์สินค้าอุปโภคบริโภคเป็นประจำทุกวัน
" พาณิชย์จังหวัดและสำนักงานปลัดกระทรวงพาณิชย์ให้ความสำคัญกับการติดตามนโยบายของรองนายกรัฐมนตรีและรัฐมนตรีว่าการกระทรวงพาณิชย์มาอย่างต่อเนื่องและล่าสุดท่านได้กำชับให้ติดตามและตรวจตราอย่างใกล้ชิดยิ่งขึ้น ทั้งนี้เพื่อไม่ให้ประชาชนถูกเอาเปรียบหรือเกิดการฉวยโอกาสเกิดขึ้น นอกจากนี้ยังให้พาณิชย์จังหวัดคอยลงพื้นที่ติดตามสอบถามแลกเปลี่ยนข้อเท็จจริงจากประชาชนเพื่อให้นโยบายประสบความสำเร็จอย่างดีด้วย " รองปลัดกระทรวงพาณิชย์ กล่าว
วันพฤหัสบดีที่ 14 เมษายน 2565
วธ. รวมใจชาวลำปางเปิด “งานสลุงหลวง กลองใหญ่ ปีใหม่เมือง นครลำปาง ประจำปี ๒๕๖๔”
วธ. รวมใจชาวลำปางเปิด “งานสลุงหลวง กลองใหญ่ ปีใหม่เมือง นครลำปาง ประจำปี ๒๕๖๔”
วธ. รวมใจชาวลำปางเปิด “งานสลุงหลวง กลองใหญ่ ปีใหม่เมือง นครลำปาง ประจำปี ๒๕๖๔” พร้อมยกย่องเป็น 1 ใน 10 งานเทศกาล ประเพณีที่มีความโดดเด่น ส่งเสริมและยกระดับงานเทศกาลประเพณีของแต่ละท้องถิ่นให้เป็นที่รู้จักแพร่หลายไปสู่ระดับชาติและนานาชาติ สร้างรายได้และภาพลักษณ์ที่ดีให้แก่ประเทศ
​วันที่ 12 เมษายน 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิด “งานสลุงหลวง กลองใหญ่ ปีใหม่เมือง นครลำปาง ประจำปี 2565” โดยมีนายสิธิชัย จินดาหลวง ผู้ว่าราชการจังหวัดลำปาง นางลัษมา ธารีเกษ วัฒนธรรมจังหวัดลำปาง นางสาวตวงรัตน์ โล่สุนทร นายกองค์การบริหารส่วนจังหวัด ดร.นิมิตร จิวะสันติการ นายกเทศมนตรีนครลำปาง ผู้แทนหัวหน้าส่วนราชการ ภาครัฐ ภาคเอกชน ประชาชน สื่อมวลชน เข้าร่วม ซึ่งจัดขึ้นระหว่างวันที่ 10-16 เมษายน 2565 ภายในงานมีพิธีอัญเชิญน้ำทิพย์ ปล่อยขบวนแห่งานบุญสลุงหลวง ณ วัดปงสนุก งานแสดงแสง สี เสียงสุดอลังการ “มหัศจรรย์ก๋องปู่จานครลำปาง ลือลั่น สนั่นโลก” การประกวด “เทพบุตร และเทพธิดาสลุงหลวง ประจำปี 2565” อัญเชิญพระเจ้าแก้วดอนเต้าจากวัดพระธาตุลำปางหลวงเข้าสู่ตัวเมืองนครลำปาง พิธีเจริญพระพุทธมนต์เย็นและสรงน้ำพระแก้วดอนเต้า ณ ข่วงนคร เชิญชวนประชาชน พ่อแม่พี่น้องชาวจังหวัดลำปาง รวมถึงนักท่องเที่ยว ทำบุญเนื่องในโอกาสปี๋ใหม่เมืองนครลำปาง ขนทรายเข้าวัด แห่ไม้ค้ำศรี ณ วัดใกล้บ้าน งานสืบสานวัฒนธรรมประเพณี ตามรอยธรรม หลวงพ่อเกษม เขมโก ณ มณฑปครูบาเจ้าเกษม เขมโก ศาลเจ้าแม่สุชาดา (วังย่าเฒ่า) ชมข่วงแก้วเวียงละกอน  ลานสาธิตภูมิปัญญาวัฒนธรรมและจำหน่ายสินค้าทางวัฒนธรรมของจังหวัดลำปาง
ปลัดกระทรวงวัฒนธรรม กล่าวว่า “งานสลุงหลวง กลองใหญ่ ปีใหม่เมืองนครลำปาง” ประจำปี 2565 ถือเป็นการบูรณาการการจัดงานในหลายภาคส่วน ถือเป็นการรวมพลังความร่วมมือ ร่วมแรง ร่วมใจ ของทุกภาคส่วนที่จะได้นำอัตลักษณ์อันโดดเด่นทางด้านวัฒนธรรมของจังหวัดลำปาง ไม่ว่าจะเป็นวัฒนธรรมประเพณี ศิลปะการแสดง สินค้าทางวัฒนธรรม ความหลายหลากของภูมิปัญญา มาเผยแพร่ มีการแลกเปลี่ยนเรียนรู้ ก่อให้เกิดความเข้าใจ ภาคภูมิใจในมรดกทางวัฒนธรรมที่ทรงคุณค่า อันเป็นทุนทางวัฒนธรรมมาพัฒนา ประชาสัมพันธ์จังหวัดลำปางให้เป็นที่รู้จักมากยิ่งขึ้น ซึ่งสอดคล้องกับนโยบายของกระทรวงวัฒนธรรมที่มุ่งขับเคลื่อนการสร้างขีดความสามารถในการแข่งขันและโมเดลเศรษฐกิจใหม่ BCG ของรัฐบาล รวมทั้งผลักดัน “Soft Power” ความเป็นไทย เพิ่มมูลค่าเศรษฐกิจสร้างสรรค์ สร้างรายได้และภาพลักษณ์ที่ดีให้แก่ประเทศอย่างยั่งยืน โดยขับเคลื่อนงานเทศกาลประเพณีสู่ระดับโลก (Festival)
“ในปีนี้ กระทรวงวัฒนธรรมได้คัดเลือกงานเทศกาล ประเพณีที่มีความโดดเด่น ส่งเสริมและยกระดับงานเทศกาลประเพณีของแต่ละท้องถิ่นให้เป็นที่รู้จักแพร่หลายไปสู่ระดับชาติและนานาชาติ โดย “งานสลุงหลวง กลองใหญ่ ปีใหม่เมืองนครลำปาง” ได้รับการคัดเลือกเป็น 1 ใน 16 งานเทศกาลประเพณี ที่ได้รับการคัดเลือกสนับสนุนอย่างเต็มที่ อีกทั้งการจัดงานดังกล่าวยังสอดคล้องกับ รัฐบาล โดยกระทรวงวัฒนธรรม ได้รณรงค์ให้แต่ละภาคส่วนจัดงานภายใต้แนวความคิด “สงกรานต์วิถีใหม่ สืบสานวัฒนธรรมไทย ” ซึ่งจังหวัดลำปาง ได้จัดขึ้นในรูปแบบของการจัดงานประเพณีวิถีใหม่ จังหวัดลำปาง จึงได้เชิญชวนทุกท่านที่มาร่วมงานแต่งกายด้วยผ้าไทย หรือผ้าพื้นเมืองแล้ว ยังได้ดำเนินการตามมาตรการควบคุมและป้องกันการแพร่ระบาดของติดเชื้อไวรัสโคโรน่า 2019 อย่างเคร่งครัดตลอดการจัดงานด้วย”ปลัดกระทรวงวัฒนธรรม กล่าว
วันอังคารที่ 15 มีนาคม 2565
ครม. เห็นชอบต่ออายุ ใบอนุญาตทำงานแรงงานต่างด้าว 3 สัญชาติ (MOU) ที่ครบวาระการจ้างงาน ครบ 4 ปี ในปี 2565 นี้ ออกไปอีก 2 ปี
ครม. เห็นชอบต่ออายุ ใบอนุญาตทำงานแรงงานต่างด้าว 3 สัญชาติ (MOU) ที่ครบวาระการจ้างงาน ครบ 4 ปี ในปี 2565 นี้ ออกไปอีก 2 ปี
วันที่ 15 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยคณะรัฐมนตรีมีมติเห็นชอบ การบริหารจัดการการทำงานของคนต่างด้าว 3 สัญชาติ (กัมพูชา ลาว และเมียนมา) ซึ่งเข้ามาทำงานตามบันทึกความเข้าใจว่าด้วยความร่วมมือด้านแรงงาน (MOU) ภายใต้ข้อตกลงว่าด้วยการจ้างงาน (Agreement) ในปี 2561 ซึ่งมีวาระการจ้างงานครบ 4 ปี ในปีนี้ ระหว่างวันที่ 1 มกราคม 2565 ถึง 31 ธันวาคม 2565 ให้ให้สามารถดำเนินการขออนุญาตทำงานหรือขอต่ออายุใบทำงานและขอรับการตรวจอนุญาตให้อยู่เป็นการชั่วคราวต่อไปได้อีกไม่เกิน 2 ปี โดยไม่ต้องเดินทางกลับออกไปทั้งนี้เพื่อแก้ไขปัญหาที่คนต่างด้าวไม่สามารถเดินทางเข้า-ออกประเทศไทยได้โดยสะดวกในขณะนี้ เนื่องจากสถานการณ์การแพร่ระบาดของโรคติดเชื้อไวรัสโควิด-19 รวมทั้งเป็นการตอบสนองต่อนายจ้างหรือผู้ประกอบการที่ยังมีความต้องการแรงงานที่เป็นคนต่างด้าว เพื่อให้ภาคธุรกิจและเศรษฐกิจของประเทศสามารถขับเคลื่อนต่อไปได้ ทั้งยังเป็นการสร้างความเข้มแข็งให้กับระบบเศรษฐกิจของประเทศเสริมสร้างความมั่นคงทางด้านสาธารณสุขของประเทศในการป้องกันการแพร่ระบาด ระลอกใหม่ที่อาจจะเกิดขึ้นได้
ทั้งนี้ คณะรัฐมนตรี ได้อนุมัติในหลักการร่างประกาศกระทรวงมหาดไทยเรื่อง การยกเว้นข้อห้ามมิให้คนต่างด้าวเข้ามาอยู่ในราชอาณาจักรเป็นกรณีพิเศษเพื่อการทำงานสำหรับคนต่างด้าวสัญชาติกัมพูชา ลาวและเมียนมา ซึ่งได้รับอนุญาตให้เข้ามาทำงานในราชอาณาจักรตามบันทึกความเข้าใจว่าด้วยความร่วมมือด้านแรงงานภายใต้สถานการณ์การแพร่ระบาดโรคติดเชื้อไวรัสโคโรนา 2019 ตามมติคณะรัฐมนตรีเมื่อวันที่ .... เพื่อให้คนต่างด้าวดังกล่าวสามารถอยู่ในราชอาณาจักรต่อไปได้เป็นกรณีพิเศษอีก 6 เดือน เพื่อดำเนินการขออนุญาตทำงานหรือต่ออายุใบอนุญาตทำงาน อีกไม่เกิน 2 ปีต่อไป ซึ่งปัจจุบันมีคนต่างด้าว ภายใต้ MOU ในวาระการจ้างงานจะครบ 4 ปี จำนวนทั้งสิ้น 106,580 คน กัมพูชา 26,840 คน ลาว 25,504 คน เมียนมา 54,236 คน ทั้งนี้ ทางการของประเทศกัมพูชา ลาวและเมียนมา ก็ได้มีหนังสือ เห็นชอบกับการดำเนินการดังกล่าวด้วยแล้ว
-------------------------
วันอังคารที่ 15 กุมภาพันธ์ 2565
​สมาชิก กอช. หยุดส่งเงินออมจากพิษโควิด-19 ไม่เสียสิทธิ
วันอาทิตย์ที่ 13 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนให้ประชาชนที่ประกอบอาชีพอิสระและเยาวชนที่มีอายุ 15 ปีขึ้นไป สร้างระบบบำนาญด้วยตนเองกับกองทุนการออมแห่งชาติ หรือ กอช. โดยรัฐบาลจ่ายเงินสมทบให้ตามระดับอายุของผู้เป็นสมาชิกและเป็นอัตราส่วนกับจำนวนเงินสะสม สำหรับสมาชิกที่ได้รับผลกระทบจากสถานการณ์ระบาดของโรคโควิด-19 จนไม่สามารถส่งเงินออมสะสมได้ทุกเดือนจะไม่เสียสิทธิความเป็นสมาชิก เมื่อมีรายได้เพียงพอแล้วสามารถกลับมาส่งเงินสะสมต่อได้ ผู้สนใจสมัครและส่งเงินออมได้ที่ แอปพลิเคชัน กอช. หรือ หน่วยรับสมัครใกล้บ้าน เช่น ที่ว่าการอำเภอ ธนาคารของรัฐ เช่น ธนาคารออมสิน ธ.ก.ส. ธนาคารกรุงไทย ไปรษณีย์ และเคาน์เตอร์เซอร์วิสที่เข้าร่วมทั่วประเทศ สอบถามเพิ่มเติมได้ที่สายด่วนเงินออม 02-049-9000
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 6 มิถุนายน 2565
นายกรัฐมนตรี ตรวจราชการ จ.ภูเก็ต
วันจันทร์ที่ 6 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เดินทางไปตรวจราชการที่ จ.ภูเก็ต ในวันนี้ (6มิ.ย.65) โดยตรวจเยี่ยมงานพัฒนาการศึกษาของจังหวัดภูเก็ต ณ โรงเรียนพุทธมงคลนิมิตร พร้อมเป็นประธานในพิธีลงนามบันทึกข้อตกลงว่าด้วยการพัฒนาการศึกษาอย่างยั่งยืนและมอบนโยบายการจัดการศึกษาแบบมีส่วนร่วมแก่ครูและบุคลากรทางการศึกษา ซึ่งโรงเรียนพุทธมงคลนิมิตเป็นโรงเรียนนำร่องแห่งแรกใน จ.ภูเก็ต ที่ดำเนินการสอนแบบเน้นฝึกทักษะการสื่อสารภาษาอังกฤษให้แก่เด็กนักเรียนตั้งแต่ชั้นอนุบาล โดยมีบุคลากรผู้เชี่ยวชาญและจิตอาสาที่ใช้ภาษาอังกฤษในการประกอบอาชีพมาช่วยเสริมทักษะ และจะขยายไปยังโรงเรียนอื่น ๆ เพื่อให้เด็กภูเก็ตทุกคนสามารถพูดและฟังภาษาอังกฤษเพื่อใช้ประกอบอาชีพรองรับการท่องเที่ยวในพื้นที่ได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 24 สิงหาคม 2564
สธ.รับข้อเสนอสมาคมผู้ประกอบการภัตตาคารไทยขอผ่อนคลายภายใต้มาตรการความปลอดภัย
กระทรวงสาธารณสุข รับทราบข้อเสนอของสมาคมผู้ประกอบการภัตตาคารไทย ขอให้พิจารณาผ่อนคลายมาตรการ เพื่อให้สามารถเปิดบริการได้อย่างยั่งยืน มอบกรมควบคุมโรคและกรมอนามัยจัดทำแนวทางดำเนินการภายใต้ความปลอดภัยของประชาชน เสนอ ศบค. พิจารณาศุกร์นี้
กระทรวงสาธารณสุข รับทราบข้อเสนอของสมาคมผู้ประกอบการภัตตาคารไทย ขอให้พิจารณาผ่อนคลายมาตรการ เพื่อให้สามารถเปิดบริการได้อย่างยั่งยืน มอบกรมควบคุมโรคและกรมอนามัยจัดทำแนวทางดำเนินการภายใต้ความปลอดภัยของประชาชน เสนอ ศบค. พิจารณาศุกร์นี้
วันนี้ (24 สิงหาคม 2564) ที่สำนักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์หลังผู้แทนสมาคมภัตตาคารไทยและอีก 8 สมาคม เข้าพบนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหารกระทรวงสาธารณสุข เพื่อยื่นข้อเสนอให้กระทรวงสาธารณสุขพิจารณาผ่อนคลายมาตรการสำหรับร้านอาหารให้เปิดบริการได้ หลังสถานการณ์มีแนวโน้มดีขึ้น ว่ากระทรวงสาธารณสุขได้รับทราบข้อเสนอ มอบให้กรมควบคุมโรคและกรมอนามัยจัดทำแนวทางปฏิบัติสำหรับผู้ประกอบการ โดยหลักการจะต้องมีการดำเนินการเพื่อความปลอดภัย 3 ส่วน ได้แก่ 1.)การบริหารจัดการสิ่งแวดล้อมไม่เสี่ยงต่อการแพร่กระจายเชื้อ เช่น เว้นระยะห่าง ไม่แออัดอากาศถ่ายเทได้ดี2.)พนักงานต้องปลอดโรค โดยการได้รับวัคซีนครบ 2 เข็ม หรือหากไม่ได้หรือยังได้ไม่ครบ 2 เข็มต้องตรวจคัดกรองด้วยชุดตรวจ ATK ทุก 3-7 วัน และปฏิบัติตามมาตรการป้องกันตนเองในการให้บริการลูกค้า และ 3.) ลูกค้าต้องปลอดโรค อาทิ แสดงหลักฐานการฉีดวัคซีน, ผู้ที่เคยติดเชื้อต้องหายแล้ว 1 เดือน แต่ไม่เกิน 3 เดือน, มีผลตรวจ ATK รับรองว่าไม่ติดเชื้อ หรือมีการตรวจก่อนเข้าใช้บริการ จากการพูดคุยกับตัวแทน ทั้งสมาคมภัตตาคารไทยและตัวแทนร้านอาหาร ยินดีให้ความร่วมมือ และส่วนหนึ่งก็ได้ดำเนินการเข้มในมาตรการป้องกันโควิดเป็นอย่างดี ทั้งภายในร้านอาหาร พนักงาน คนปรุงอาหาร และตามมาตรการที่ทางภาครัฐกำหนด เพื่อให้สามารถเปิดบริการได้อย่างยั่งยืนและผู้รับบริการมีความปลอดภัย
โดยระยะแรกจะเน้นในร้านอาหารที่เป็นห้องปรับอากาศ และห้างสรรพสินค้า ซึ่งมีความเสี่ยงต่อการแพร่กระจายเชื้อได้ง่าย โดยจะนำรายละเอียดหลักการเสนอต่อที่ประชุม ศบค. ในวันศุกร์ที่27 สิงหาคม 2564
******************************************** 24 สิงหาคม 2564
*************************************
วันศุกร์ที่ 20 พฤษภาคม 2565
นายกฯ ห่วงใยประชาชน กำชับเจ้าหน้าที่ที่เกี่ยวข้องเฝ้าระวังเตรียมความพร้อมรับมือพื้นที่เสี่ยงน้ำหลาก และน้ำท่วมฉับพลัน ในช่วงวันที่ 19 – 25 พฤษภาคมนี้
นายกฯ ห่วงใยประชาชน กำชับเจ้าหน้าที่ที่เกี่ยวข้องเฝ้าระวังเตรียมความพร้อมรับมือพื้นที่เสี่ยงน้ำหลาก และน้ำท่วมฉับพลัน ในช่วงวันที่ 19 – 25 พฤษภาคมนี้
วันนี้ (20 พฤษภาคม 2565)นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนจากสถานการณ์สภาพอากาศ โดยกรมอุตุนิยมวิทยาได้คาดการณ์ว่าในช่วงระหว่างวันที่ 19 - 23 พฤษภาคม 2565 มรสุมตะวันตกเฉียงใต้ที่พัดปกคลุมประเทศไทยจะมีกำลังแรงขึ้น ทำให้ฝนตกเพิ่มขึ้น และตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลางด้านตะวันตก ภาคตะวันออก และภาคใต้ฝั่งตะวันตก รวมทั้ง กองอำนวยการน้ำแห่งชาติ ได้ประเมินสถานการณ์น้ำจากฝนคาดการณ์ของกรมอุตุนิยมวิทยา และสถาบันสารสนเทศทรัพยากรน้ำ (องค์การมหาชน) พบว่าปริมาณฝนตกสะสมต่อเนื่องอาจส่งผลให้เกิดน้ำหลากและน้ำท่วมฉับพลัน รวมทั้งทำให้พื้นที่ที่มีน้ำท่วมขังอยู่เดิมมีแนวโน้มระดับน้ำเพิ่มขึ้น จึงขอหน่วยงานที่เกี่ยวข้องและประชาชนให้เฝ้าระวังพื้นที่เสี่ยงอุทกภัย ในช่วงวันที่ 19 – 25 พฤษภาคม 2565 เพื่อเตรียมการรับมือให้ทันต่อสถานการณ์ได้อย่างทันท่วงที เพื่อลดและบรรเทาความเสียหายที่จะเกิดขึ้น
โดยมีพื้นที่เสี่ยงอุทกภัย ดังนี้ 1. ภาคเหนือ จังหวัดแม่ฮ่องสอน เชียงราย เชียงใหม่ ลำพูน ลำปาง แพร่ น่าน ตาก อุตรดิตถ์ กำแพงเพชร พิษณุโลก เพชรบูรณ์ นครสวรรค์ และอุทัยธานี 2. ภาคตะวันออกเฉียงเหนือ จังหวัดนครราชสีมา ชัยภูมิ บึงกาฬ หนองคาย อุดรธานี สกลนคร และนครพนม 3. ภาคกลาง จังหวัดกาญจนบุรี ราชบุรี เพชรบุรี กรุงเทพมหานคร และปริมณฑล 4. ภาคตะวันออก จังหวัดสระแก้ว ปราจีนบุรี นครนายก ระยอง จันทบุรี และตราด และ 5. ภาคใต้ จังหวัดระนอง พังงา และภูเก็ต
โฆษกประจำสำนักนายกรัฐมนตรีกล่าวว่า นายกรัฐมนตรี ได้กำชับให้หน่วยงานที่เกี่ยวข้องดำเนินการในส่วนที่เกี่ยวข้องอย่างรัดกุม เพื่อดูแลประชาชนที่อาจได้รับผลกระทบ ป้องกัน และบรรเทาความเสียหายที่อาจเกิดแก่ประชาชน โดยสั่งการให้ ติดตามสภาพอากาศและสภาพน้ำอย่างต่อเนื่อง ตรวจสอบความมั่นคงแข็งแรงและความสามารถใช้งานของอ่างเก็บน้ำ อาคารบังคับน้ำ และติดตาม ตรวจสอบ ซ่อมแซม แนวคันบริเวณริมแม่น้ำและกำจัดสิ่งกีดขวางทางน้ำ พร้อมทั้งเร่งทำการระบายน้ำในพื้นที่ที่มีน้ำท่วมขังอยู่เดิม รวมทั้ง เตรียมแผนเผชิญเหตุรับสถานการณ์น้ำหลาก เตรียมความพร้อมทั้งด้านบุคลากร และเครื่องจักรเครื่องมือ รวมถึงความพร้อมของระบบสื่อสารสำรอง ตลอดจน ให้มีการประชาสัมพันธ์สถานการณ์น้ำ และแจ้งเตือนล่วงหน้า ให้ประชาชนที่คาดว่าจะได้รับผลกระทบ เตรียมพร้อมในการอพยพได้ทันท่วงทีหากจำเป็น
วันพุธที่ 22 มิถุนายน 2565
ส่งบุคลากรทางการแพทย์ ชุดที่ 2 ดูแลสุขภาพประชาชนประกอบพิธีฮัจย์ ประจำปี 2565
นายแพทย์เกษม ตั้งเกษมสำราญ ที่ปรึกษาระดับกระทรวงด้านป้องกันควบคุมโรค ร่วมส่งเจ้าหน้าที่สำนักงานแพทย์เพื่อกิจการฮัจย์แห่งประเทศไทย (ฮ.ศ.1443) ชุดที่ 2 จำนวน 10 คน นำโดยแพทย์หญิงลลิตา และดี รองหัวหน้าสำนักงานแพทย์เพื่อกิจการฮัจย์แห่งประเทศไทย เดินทาง
เช้าวันนี้ (22 มิถุนายน 2565) ที่ท่าอากาศยานสุวรรณภูมิ อ.บางฟลี จ.สมุทรปราการ นายแพทย์เกษม ตั้งเกษมสำราญ ที่ปรึกษาระดับกระทรวงด้านป้องกันควบคุมโรค ร่วมส่งเจ้าหน้าที่สำนักงานแพทย์เพื่อกิจการฮัจย์แห่งประเทศไทย (ฮ.ศ.1443) ชุดที่ 2จำนวน 10 คน นำโดยแพทย์หญิงลลิตา และตี รองหัวหน้าสำนักงานแพทย์เพื่อกิจการฮัจย์แห่งประเทศไทย เดินทางไปปฏิบัติราชการ (ชั่วคราว) ณ ราชอาณาจักรซาอุดีอาระเบีย เพื่อดูแลสุขภาพและระบบสุขภาวะของผู้เดินทางไปประกอบพิธีฮัจย์ ประจำปี 2565 (ฮ.ศ.1443) **************
วันพฤหัสบดีที่ 19 สิงหาคม 2564
รองปลัดฯ วรวรรณ ลงพื้นที่ปทุมธานีตรวจเยี่ยมสถานประกอบการที่ปฎิบัติตามมาตรการ Bubble and Seal บริษัท ลูเมนตั้ม อินเตอร์เนชั่นแนล (ประเทศไทย) จำกัด
ตรวจเยี่ยมสถานประกอบการตามแนวทางมาตรการ Bubble and Seal และ Factory Isolation ภายในสถานประกอบการ
วันนี้ (19 สิงหาคม 2564) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่จังหวัดปทุมธานี ตรวจเยี่ยมสถานประกอบการตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 ของบริษัท ลูเมนตั้ม อินเตอร์เนชั่นแนล (ประเทศไทย) จำกัด ประกอบธุรกิจให้บริการด้าน การผลิตอุปกรณ์สื่อสารข้อมูลที่ใช้ในการส่งสัญญาณอิเล็กทรอนิกส์ไปตามสายหรือออกอากาศ เพื่อศึกษาแลกเปลี่ยนแนวทางการรับมือกับสถานการณ์การแพร่ระบาดของโรคติดเชื้อไวรัสโคโรนา 2019 ที่กำลังระบาดหนักในพื้นที่กลุ่มโรงงานอุตสาหกรรม ตามแนวทางมาตรการ Bubble and Seal และ Factory Isolation ภายในสถานประกอบการ เพื่อให้เหมาะสมกับโรงงานทุกขนาด
โดยมีนายเศรษฐรัชต์ เลือดสกุล อุตสาหกรรมจังหวัดปทุมธานี นางพงษ์ศิริ วรรณศรี ผู้อำนวยการกองตรวจราชการ สำนักงานปลัดกระทรวงอุตสาหกรรม ร่วมด้วย ณ บริษัท ลูเมนตั้ม อินเตอร์เนชั่นแนล (ประเทศไทย) จังหวัดปทุมธานี